may tatlo apat na palko lamang ang walang laman kahit napakagabi na; ikawalot kalahati ang takdang pagsisimula ng palabas, ngunit kulang na lamang ng labinglimang minuto sa ika siyam ay hindi pa itinataas ang tabing sapagkat ang capitan general ay hindi pa dumarating. ang mga nasa entrada general, inip nat siki sa kanilang mga uupan, ay nanggugulo nat nag iingay sa kapapadyak at kapapalo ng mga tungkod sa tuntungan. bum, bum, bum! buksan na ang tabing! bum, bum, bum! ang mga artillero ay siyang lalong maiingay. ang mga kaagaw ni marte, gaya ng tawag sa kanila ni ben zayb, ay hindi nasisiyahan sa tugtuging ito; sapagkat inaakala marahil na silay nasa sa isang plaza de toros ay binabati ang mga babaing magdaan sa kanilang harap ng mga salitang dahil sa pabaligtad na banggit ay tinatawag na bulaklak, sa madrid, gayong kung minsan ay nangahahawig sa umaalingasaw na yamutmot.